૨૧મી સદીમાં આ જરા વધારે પડતું લાગે કિંતુ શાંત ચિત્તે વિચારશો તો તેમાં રહેલી અગત્યતા સમજાશે. આ કાંઇ ઢીંગલા અને ઢીંગલીનો ખેલ નથી. આજીવન સાથ નિભાવવાનો છે. એક બીજાને સમજવા, તેમની લાગણીઓને મહત્વ આપવું, બન્ને એ આપસમાં પ્યાર અને આદર ભર્યો વહેવાર કરવો. આ બધું લગ્નજીવન દરમ્યાન આવશ્યક છે. લગ્નના પવિત્ર બંધનમાં બંધાયેલી બે વ્યક્તિ સર્જન પ્રક્રિયા દ્વારા તેમની નિશાનીઓને આ ધરતી પર લાવવાને શક્તિમાન બને છે.